มีอะไรกับแฟนเเล้วเลือดออก เป็นอะไรมั้ยค่ะ ควรไปพบแพทย์มั้ยค่ะ ท้องได้5เดือนแล้วค่ะ กังวนมากๆเลยค่ะ แฟนก็บอกว่าไม่เป็นไร
สวัสดีค่ะ หากตั้งครรภ์ได้ 5 เดือน หรือยังไม่เกิน 20 สัปดาห์ เลือดที่ออกหลังจากมีเพศสัมพันธ์ อาจเกิดจาก- เลือดออกจากปากมดลูก ซึ่งในขณะที่ตั้งครรภ์นั้น ปากมดลูกจะบางลงและมีเลือดคั่ง หากมีเพศสัมพันธ์รุนแรง จึงทำให้มีเลือดออกได้ โดยเลือดที่ออกจะมีปริมาณไม่มาก และจะหยุดไปได้เอง ไม่มีปวดท้องน้อยร่วม- แท้งคุกคาม แต่จะมีเลือดออกมาอีกเรื่อยๆ แม้ไม่ได้มีเพศสัมพันธ์ก็ตาม และอาจมีอาการปวดท้อยน้อยร่วม- การตั้งครรภ์ไข่ปลาอุก แต่จะมีเลือดออกมาอีกเรื่อยๆ แม้ไม่ได้มีเพศสัมพันธ์ และมักมีอาการแพ้ท้องมากร่วมด้วย- มีการติดเชื้อในช่องคลอดและปากมดลูก ทำให้เกิดการอักเสบ และมีเลือดออกได้ แต่มักมีตกขาวที่ผิดปกติร่วมด้วย หรือมีแสบหรือคันช่องคลอดร่วมแต่หากตั้งครรภ์เกิน 20 สัปดาห์แล้ว อาจเกิดจากมึรกเกาะต่ำ รกลอกตัวก่อนกำหนด การฉีกขาดของหลอดเลือดที่เยื่อหุ้มรก เป็นต้นหากเลือดที่ออกมีปริมาณเพียงเล็กน้อย ออกเพียงแค่ 1 วัน ไม่มีอาการปวดท้องน้อย ก็ไม่น่าอันตรายอะไร แต่หากยังคงมีเลือดออกมาอีกเรื่อยๆ และออกแม้จะไม่ได้มีเพศสัมพันธ์ หรือเลือดที่ออกมีปริมาณมาก มีปวดท้องน้อยร่วม ก็ควรรีบไปพบสูติ-นรีแพทย์โดยเร็วค่ะ